13 Lehono, Sathane o re goketša ka tsela yeo a ilego a goketša Efa le Jesu. Ka “kganyogo ya nama,” Diabolo o diriša lefase la gagwe go kgothaletša boitshwaro bjo bo gobogilego gaešita le go ja le go nwa ka mo go feteletšego. Ka diswantšho tše di kgothaletšago bootswa, kudukudu Inthaneteng, a ka goga motho yo a sego šedi ka go diriša “kganyogo ya mahlo.” Ruri kgoketšo ya dilo tše di bonagalago, go rata go ba le matla a bolaodi gotee le botumo di ka swara bao ba ikgogomošago le bao ba ratago go dira ‘pontšho ya bomponeng ya dilo tša bona tša boiphedišo’! Kgothaletša morutwana wa gago go dira diphetogo e le gore a kgahliše Jehofa gomme a swanelege go kolobetšwa. (Die 27:11) Ka ge mekgwa e itšego e ka ba e tsemile medu, go ka nyakega gore o tšwele pele o thuša morutwana wa Beibele go lahla semelo sa kgale gomme a apare se sefsa. (Ef 4:22-24) Mmotše gore a bale dihlogo tša Morokami tše di rego, “Beibele e Fetoša Maphelo”